CELEX: 32016R1096
Language: el
Date: 2016-07-06 00:00:00
Title: Εκτελεστικός κανονισμός (ΕΕ) 2016/1096 της Επιτροπής, της 6ης Ιουλίου 2016, σχετικά με την τροποποίηση του κανονισμού (ΕΚ) αριθ. 1251/2008 όσον αφορά τις απαιτήσεις για τη διάθεση στην αγορά αποστολών ορισμένων ειδών ψαριών που προορίζονται για κράτη μέλη ή τμήματα αυτών τα οποία προβλέπουν εθνικά μέτρα σχετικά με τον ιό άλφα των σαλμονιδών [salmonid alphavirus (SAV)] τα οποία έχουν εγκριθεί με την απόφαση 2010/221/ΕΕ (Κείμενο που παρουσιάζει ενδιαφέρον για τον ΕΟΧ)

7.7.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 182/28
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1096 ΤΗΣ ΕΠΙΤΡΟΠΉΣ
      της 6ης Ιουλίου 2016
      σχετικά με την τροποποίηση του κανονισμού (ΕΚ) αριθ. 1251/2008 όσον αφορά τις απαιτήσεις για τη διάθεση στην αγορά αποστολών ορισμένων ειδών ψαριών που προορίζονται για κράτη μέλη ή τμήματα αυτών τα οποία προβλέπουν εθνικά μέτρα σχετικά με τον ιό άλφα των σαλμονιδών [salmonid alphavirus (SAV)] τα οποία έχουν εγκριθεί με την απόφαση 2010/221/ΕΕ
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 43 και το άρθρο 61 παράγραφος 3,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΚ) αριθ. 1251/2008 της Επιτροπής (2) θεσπίζει τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας που προορίζονται για κράτη μέλη ή μέρη αυτών τα οποία υπόκεινται σε εθνικά μέτρα τα οποία έχουν εγκριθεί με την απόφαση 2010/221/ΕΕ της Επιτροπής (3).
               
            
                  (2)
               
               
                  Η απόφαση 2010/221/ΕΕ επιτρέπει στα κράτη μέλη που παρατίθενται στο παράρτημά της Ι ή ΙΙ να επιβάλλουν απαιτήσεις για τη διάθεση στην αγορά και την εισαγωγή ειδών ψαριών που είναι ευπαθή στον ιό άλφα των σαλμονιδών [salmonid alphavirus (SAV)] σε τομείς που θεωρούνται απαλλαγμένες από την εν λόγω ασθένεια ή καλύπτονται από εγκεκριμένο πρόγραμμα επιτήρησης. Οι αποστολές ευπαθών στον ιό SAV ειδών ψαριών που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό και τα οποία εισέρχονται στα εν λόγω κράτη μέλη ή τμήματα αυτών θα πρέπει να προέρχονται από περιοχές με ισοδύναμο υγειονομικό καθεστώς και να συνοδεύονται από υγειονομικό πιστοποιητικό που να βεβαιώνει τη συμμόρφωση με τις εν λόγω απαιτήσεις.
               
            
                  (3)
               
               
                  Προκειμένου να διασφαλιστεί η συμμόρφωση με τις απαιτήσεις αυτές, είναι σκόπιμο να περιληφθεί αναφορά στη SAV στο υπόδειγμα υγειονομικού πιστοποιητικού που παρατίθεται στο τμήμα Α του παραρτήματος II του κανονισμού (ΕΚ) αριθ. 1251/2008.
               
            
                  (4)
               
               
                  Στο παράρτημα II μέρος Γ του κανονισμού (ΕΚ) αριθ. 1251/2008 παρατίθεται κατάλογος ειδών που είναι ευπαθή σε ασθένειες για τις οποίες έχουν εγκριθεί εθνικά μέτρα δυνάμει της απόφασης 2010/221/ΕΕ. Ο Κώδικας υγείας υδρόβιων οργανισμών (κώδικας για τους υδρόβιους οργανισμούς) και το Εγχειρίδιο διαγνωστικών δοκιμών για τους υδρόβιους οργανισμούς (εγχειρίδιο για τους υδρόβιους οργανισμούς), που εγκρίθηκαν από τον Παγκόσμιο Οργανισμό για την Υγεία των Ζώων (OIE), περιλαμβάνουν προς το παρόν τον σολομό του Ατλαντικού (Salmo salar), την ιριδίζουσα πέστροφα (Oncorynchus mykiss) και την κοινή πέστροφα (Salmo trutta) ως είδη ευπαθή στον ιό SAV. Για λόγους νομικής σαφήνειας όσον αφορά το πεδίο εφαρμογής του κανονισμού (ΕΚ) αριθ. 1251/2008, στο παράρτημα II μέρος Γ του εν λόγω κανονισμού θα πρέπει να προστίθεται μνεία στον ιό SAV και στα είδη ψαριών που είναι ευπαθή στον εν λόγω ιό.
               
            
                  (5)
               
               
                  Ως εκ τούτου, ο κανονισμός (ΕΚ) αριθ. 1251/2008 θα πρέπει να τροποποιηθεί αναλόγως.
               
            
                  (6)
               
               
                  Είναι σκόπιμο να δοθεί στα κράτη μέλη και στη βιομηχανία επαρκής χρόνος ώστε να λάβουν τα αναγκαία μέτρα για να συμμορφωθούν με τις απαιτήσεις που ορίζονται στον παρόντα κανονισμό.
               
            
                  (7)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα μέρη Α και Γ του παραρτήματος II του κανονισμού (ΕΚ) αριθ. 1251/2008 αντικαθίστανται με το κείμενο του παραρτήματος του παρόντος κανονισμού.
      Άρθρο 2
      Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Οκτωβρίου 2016.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 6 Ιουλίου 2016.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 328 της 24.11.2006, σ. 14.
      
         (2)  Κανονισμός (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (ΕΕ L 337 της 16.12.2008, σ. 41).
      
         (3)  Απόφαση 2010/221/ΕΕ της Επιτροπής, της 15ης Απριλίου 2010, για την έγκριση εθνικών μέτρων με σκοπό τον περιορισμό του αντίκτυπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου (ΕΕ L 98 της 20.4.2010, σ. 7).
      
         ΠΑΡΑΡΤΗΜΑ
         Το παράρτημα II του κανονισμού (ΕΚ) αριθ. 1251/2008 τροποποιείται ως εξής:
         
                     1)
                  
                  
                     Το μέρος Α αντικαθίσταται από το ακόλουθο κείμενο:
                     «ΜΕΡΟΣ A
                     
                        Υπόδειγμα υγειονομικού πιστοποιητικού για τη διάθεση στην αγορά ζώων υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό
                     
                     
                        
                     Κείμενο της εικόνας
                     
                        ΕΥΡΩΠΑΪΚΗ ΕΝΩΣΗ
                        Πιστοποιητικό για το ενδοενωσιακό εμπόριο
                        Μέρος I: Στοιχεία της αποστολής
                        I.1. Αποστολέας
                        Όνομα
                        Διεύθυνση
                        Ταχυδρομικός κώδικας
                        I.2. Αριθμός αναφοράς του πιστοποιητικού
                        I.2.α. Τοπικός αριθμός αναφοράς
                        I.3. Αρμόδια κεντρική αρχή
                        I.4. Αρμόδια τοπική αρχή
                        I.5. Παραλήπτης
                        Όνομα
                        Διεύθυνση
                        Ταχυδρομικός κώδικας
                        I.6.
                        I.7.
                        I.8. Χώρα καταγωγής
                        Κωδικός ISO
                        I.9.
                        I.10. Χώρα προορισμού
                        Κωδικός ISO
                        I.11.
                        I.12. Τόπος καταγωγής
                        Εγκεκριμένη εκμετάλλευση υδατοκαλλιέργειας
                        Άλλος
                        Όνομα Αριθμός έγκρισης
                        Διεύθυνση
                        Ταχυδρομικός κώδικας
                        I.13. Τόπος προορισμού
                        Εγκεκριμένη εκμετάλλευση υδατοκαλλιέργειας
                        Άλλος
                        Όνομα Αριθμός έγκρισης
                        Διεύθυνση
                        Ταχυδρομικός κώδικας
                        I.14. Τόπος φόρτωσης
                        Ταχυδρομικός κώδικας
                        I.15. Ημερομηνία και ώρα αναχώρησης
                        I.16. Μέσο μεταφοράς
                        Αεροπλάνο Πλοίο Τρένο
                        Οδικό όχημα Άλλο
                        Ταυτοποίηση
                        I.17. Μεταφορέας
                        Όνομα Αριθμός έγκρισης
                        Διεύθυνση
                        Ταχυδρομικός κώδικας Κράτος μέλος
                        I.18. Περιγραφή του εμπορεύματος
                        I.19. Κωδικός εμπορεύματος (κωδικός ΕΣ)
                        I.20. Ποσότητα
                        I.21.
                        I.22. Αριθμός μονάδων συσκευασίας
                        I.23. Αριθμός σφραγίδας/εμπορευματοκιβωτίου
                        Ι.24. Είδος συσκευασίας
                     
                     
                        
                     Κείμενο της εικόνας
                     
                        I.25. Πιστοποιημένα εμπορεύματα για:
                        Αναπαραγωγή
                        Εμπλουτισμός
                        θηραμάτων
                        Μετεγκατά-σταση
                        Ζώα συντροφιάς Καραντίνα
                        Άλλο
                        I.26. Διαμετακόμιση μέσω τρίτης χώρας
                        Τρίτη χώρα Κωδικός ISO
                        Σημείο εξόδου Κωδικός
                        Σημείο εισόδου Αριθ. ΣΣΕ
                        I.27. Διαμετακόμιση μέσω κρατών μελών
                        Κράτος μέλος Κωδικός ISO
                        Κράτος μέλος Κωδικός ISO
                        Κράτος μέλος Κωδικός ISO
                        I.28. Εξαγωγή
                        Τρίτη χώρα Κωδικός ISO
                        Σημείο εξόδου Κωδικός
                        I.29.
                        I.30.
                        I.31. Ταυτοποίηση των εμπορευμάτων
                        Ζωικό είδος (Επιστημονική ονομασία) Ποσότητα
                     
                     
                        
                     Κείμενο της εικόνας
                     
                        ΕΥΡΩΠΑΪΚΗ ΕΝΩΣΗ
                        Διάθεση στην αγορά ζώων υδατοκαλλιέργειας για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό
                        II. Υγειονομικές πληροφορίες
                        II.α. Αριθμός αναφοράς του πιστοποιητικού
                        II.β.
                        II.1 Γενικές απαιτήσεις
                        Ο υπογεγραμμένος επίσημος επιθεωρητής βεβαιώνω ότι τα ζώα υδατοκαλλιέργειας που αναφέρονται στο μέρος I του παρόντος πιστοποιητικού:
                        II.1.1 είτε (1) [επιθεωρήθηκαν εντός (1) (2) [72] (1) [24] ωρών από τη φόρτωσή τους και δεν εμφάνισαν κανένα κλινικό σημείο ασθένειας]
                        ή (1) [στην περίπτωση αυγών και μαλακίων, προέρχονται από εκμετάλλευση ή περιοχή καλλιέργειας μαλακίων όπου, σύμφωνα με τα αρχεία της εκμετάλλευσης ή της περιοχής καλλιέργειας μαλακίων, δεν υπάρχουν ενδείξεις προβλημάτων σχετικών με ασθένειες]
                        ή (1) (3) [στην περίπτωση άγριων υδρόβιων ζώων, εξ όσων γνωρίζω και πιστεύω, είναι κλινικά υγιή]·
                        II.1.2 δεν υπόκεινται σε καμία απαγόρευση λόγω αυξημένων κρουσμάτων θνησιμότητας άγνωστης αιτιολογίας·
                        II.1.3 δεν προορίζονται για καταστροφή ή θανάτωση με σκοπό την εξάλειψη ασθενειών·
                        II.1.4 πληρούν τις απαιτήσεις για τη διάθεση στην αγορά οι οποίες ορίζονται στην οδηγία 2006/88/ΕΚ·
                        II.1.5 (1) [στην περίπτωση μαλακίων, υποβλήθηκαν σε ανεξάρτητο οπτικό έλεγχο κάθε τμήματος της αποστολής και δεν ανιχνεύθηκαν άλλα είδη μαλακίων εκτός από αυτά που καθορίζονται στο μέρος I του πιστοποιητικού.]
                        II.2 (1) (4) (5) [Απαιτήσεις για είδη ευπαθή σε λοιμώδη αιμορραγική σηψαιμία (VHS), μολυσματική νέκρωση του αιματοποιητικού (IHN), λοιμώδη αναιμία του σολομού (ISA), ιό του έρπητα του ψαριού σαζάνι (νόσο KHV), Marteilia refringens, Bonamia ostreae, και/ή σύνδρομο των λευκών κηλίδων
                        Ο υπογεγραμμένος επίσημος επιθεωρητής βεβαιώνω ότι τα ζώα υδατοκαλλιέργειας που αναφέρονται ανωτέρω:
                        είτε (1) (6) [κατάγονται από κράτος μέλος, ζώνη ή διαμέρισμα που έχει χαρακτηριστεί απαλλαγμένο από (1) [VHS] (1) [IHN] (1) [ISA] (1) [KHV] (1) [Marteilia refringens] (1) [Bonamia ostreae] (1) [σύνδρομο των λευκών κηλίδων] σύμφωνα με το κεφάλαιο VII της οδηγίας 2006/88/ΕΚ.]
                        ή (1) (5) (6) [στην περίπτωση άγριων υδρόβιων ζώων, υποβλήθηκαν σε καραντίνα σύμφωνα με την απόφαση 2008/946/ΕΚ.]]
                        II.3 (1) (7) [Απαιτήσεις για είδη-φορείς για λοιμώδη αιμορραγική σηψαιμία (VHS), μολυσματική νέκρωση του αιματοποιητικού (IHN), λοιμώδη αναιμία του σολομού (ISA), ιό του έρπητα του ψαριού σαζάνι (νόσο KHV), Marteilia refringens, Bonamia ostreae, και/ή σύνδρομο των λευκών κηλίδων
                        Ο υπογεγραμμένος επίσημος επιθεωρητής βεβαιώνω ότι τα προαναφερόμενα ζώα υδατοκαλλιέργειας τα οποία πρέπει να θεωρούνται πιθανοί φορείς για (1) [VHS] (1) [IHN] (1) [ISA] (1) [KHV] (1) [Marteilia refringens] (1) [Bonamia ostreae] (1) [σύνδρομο των λευκών κηλίδων], καθώς ανήκουν στα είδη που παρατίθενται στη στήλη 2 και πληρούν τις προϋποθέσεις που ορίζονται στη στήλη 3 του πίνακα του παραρτήματος I του κανονισμού (ΕΚ) αριθ. 1251/2008:
                        είτε (1) (6) [κατάγονται από κράτος μέλος, ζώνη ή διαμέρισμα που έχει χαρακτηριστεί απαλλαγμένο από (1) [VHS] (1) [IHN] (1) [ISA] (1) [KHV] (1) [Marteilia refringens] (1) [Bonamia ostreae] (1) [σύνδρομο των λευκών κηλίδων] σύμφωνα με το κεφάλαιο VII της οδηγίας 2006/88/ΕΚ.]
                        ή (1) (6) (7) [υποβλήθηκαν σε καραντίνα σύμφωνα με την απόφαση 2008/946/ΕΚ.]]
                        II.4 Απαιτήσεις μεταφοράς και επισήμανσης
                        Ο υπογεγραμμένος επίσημος επιθεωρητής βεβαιώνω ότι:
                        II.4.1 τα προαναφερόμενα ζώα υδατοκαλλιέργειας,
                        i) διατίθενται υπό συνθήκες, συμπεριλαμβανομένης της ποιότητας του νερού, οι οποίες δεν μεταβάλλουν το υγειονομικό καθεστώς τους,
                        ii) κατά περίπτωση, συμμορφώνονται με τους γενικούς όρους για τη μεταφορά ζώων που προβλέπονται στο άρθρο 3 του κανονισμού (ΕΚ) αριθ. 1/2005·
                        Μέρος II: Πιστοποίηση
                     
                     
                        
                     Κείμενο της εικόνας
                     
                        ΕΥΡΩΠΑΪΚΗ ΕΝΩΣΗ
                        Διάθεση στην αγορά ζώων υδατοκαλλιέργειας για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό
                        II. Υγειονομικές πληροφορίες
                        II.α. Αριθμός αναφοράς του πιστοποιητικού
                        II.β.
                        II.4.2 ο περιέκτης μεταφοράς ή το δεξαμενόπλοιο έχει καθαριστεί και απολυμανθεί πριν από τη φόρτωση ή χρησιμοποιήθηκε για πρώτη φορά· και
                        II.4.3 η αποστολή αναγνωρίζεται μέσω ευανάγνωστης ετικέτας στο εξωτερικό του περιέκτη ή, όταν η μεταφορά γίνεται με δεξαμενόπλοιο, στο δηλωτικό του σκάφους, όπου αναγράφονται οι σχετικές πληροφορίες που αναφέρονται στο μέρος I πλαίσια I.8 έως I.13 του παρόντος πιστοποιητικού, καθώς και η ακόλουθη δήλωση:
                        είτε (1) [«(1) [Άγρια] (1) [Ψάρια] (1) [Μαλάκια] (1) [Καρκινοειδή] που προορίζονται για καλλιέργεια στην Ευρωπαϊκή Ένωση»],
                        ή (1) [«(1) [Άγρια] (1) [Μαλάκια] που προορίζονται για περιοχές μετεγκατάστασης στην Ευρωπαϊκή Ένωση»],
                        ή (1) [«(1) [Άγρια] (1) [Ψάρια] (1) [Μαλάκια] (1) [Καρκινοειδή] που προορίζονται για εγκαταστάσεις ψυχαγωγικής αλιείας στην Ευρωπαϊκή Ένωση»],
                        ή (1) [«(1) [Άγρια] (1) [Διακοσμητικά ψάρια] (1) [Διακοσμητικά μαλάκια] (1) [Διακοσμητικά καρκινοειδή] που προορίζονται για ανοικτές διακοσμητικές εγκαταστάσεις στην Ευρωπαϊκή Ένωση»],
                        ή (1) [«(1) [Ψάρια] (1) [Μαλάκια] (1) [Καρκινοειδή] που προορίζονται για εμπλουτισμό στην Ευρωπαϊκή Ένωση»],
                        ή (1) [«(1) [Άγρια] (1) [Ψάρια] (1) [Μαλάκια] (1) [Καρκινοειδή] που προορίζονται για καραντίνα στην Ευρωπαϊκή Ένωση»],
                        II.5 (1) (8) [Βεβαίωση αποστολών που κατάγονται από περιοχή η οποία υπόκειται σε μέτρα ελέγχου των ασθενειών, όπως προβλέπεται στο κεφάλαιο V τμήματα 3 έως 6 της οδηγίας 2006/88/ΕΚ
                        Ο υπογεγραμμένος επίσημος επιθεωρητής βεβαιώνω ότι:
                        II.5.1 τα προαναφερόμενα ζώα κατάγονται από περιοχή η οποία υπόκειται σε μέτρα ελέγχου των ασθενειών σχετικά με (1) [επιζωοτική νέκρωση του αιματοποιητικού (EHN)] (1) [λοιμώδη αιμορραγική σηψαιμία (VHS)] (1) [μολυσματική νέκρωση του αιματοποιητικού (IHN)] (1) [λοιμώδη αναιμία του σολομού (ISA)] (1) [ερπητοϊό του κυπρίνου Koi (KHV)] (1) [Bonamia exitiosa] (1) [Perkinsus marinus] (1) [Mikrocytos mackini] (1) [Marteilia refringens] (1) [Bonamia ostreae] (1) [σύνδρομο Taura] (1) [σύνδρομο της κίτρινης κεφαλής] (1) [σύνδρομο των λευκών κηλίδων] (1) (9) [την ακόλουθη νεοεμφανιζόμενη ασθένεια: ]·
                        II.5.2 επιτρέπεται η διάθεση στην αγορά των προαναφερόμενων ζώων σύμφωνα με τα μέτρα ελέγχου που έχουν θεσπιστεί και
                        II.5.3 η αποστολή επισημαίνεται με ευανάγνωστη ετικέτα στο εξωτερικό του περιέκτη ή, όταν η μεταφορά γίνεται με δεξαμενόπλοιο, στο δηλωτικό του σκάφους, όπου αναγράφονται οι σχετικές πληροφορίες που αναφέρονται στο μέρος I πλαίσια I.8 έως I.13 του παρόντος πιστοποιητικού, καθώς και η ακόλουθη δήλωση:
                        «(1) [Άγρια] (1) [Ψάρια] (1) [Μαλάκια] (1) [Καρκινοειδή] που κατάγονται από περιοχή η οποία υπόκειται σε μέτρα ελέγχου των ασθενειών».]
                        II.6 (1) (10) [Απαιτήσεις για είδη ευπαθή σε εαρινή ιαιμία του κυπρίνου (SVC), βακτηριδιακή νεφρίτιδα (BKD), λοιμώδη παγκρεατική νέκρωση (IPN), μόλυνση από γυροδακτύλωση (GS) και λοίμωξη από τον ιό άλφα των σαλμονιδών (SAV)
                        Ο υπογεγραμμένος επίσημος επιθεωρητής βεβαιώνω ότι τα ζώα υδατοκαλλιέργειας που αναφέρονται ανωτέρω,
                        είτε (1) [κατάγονται από κράτος μέλος ή μέρος αυτού:
                        α) στο οποίο οι (1) [SVC] (1) [GS] (1) [BKD] (1) [IPN] (1) [SAV] κοινοποιούνται στην αρμόδια αρχή, η οποία πρέπει να διερευνά αμέσως κοινοποιήσεις για υπόνοιες μόλυνσης από τη σχετική ασθένεια,
                        β) στο οποίο όλα τα ζώα υδατοκαλλιέργειας που ανήκουν σε είδη ευπαθή στις σχετικές ασθένειες τα οποία εισάγονται στο εν λόγω κράτος μέλος ή τμήμα αυτού πληρούν τις απαιτήσεις οι οποίες ορίζονται στο σημείο ΙΙ.6 του παρόντος πιστοποιητικού,
                        γ) όταν τα είδη που είναι ευπαθή στις σχετικές ασθένειες δεν έχουν εμβολιαστεί για τις σχετικές ασθένειες, και
                     
                     
                        
                     Κείμενο της εικόνας
                     
                        ΕΥΡΩΠΑΪΚΗ ΕΝΩΣΗ
                        Διάθεση στην αγορά ζώων υδατοκαλλιέργειας για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό
                        II. Υγειονομικές πληροφορίες
                        II.α. Αριθμός αναφοράς του πιστοποιητικού
                        II.β.
                        δ) είτε (1) [το οποίο, όσον αφορά τις (1) [IPN] (1) [BKD], πληροί ισοδύναμες απαιτήσεις για την απαλλαγή από ασθένειες με τις απαιτήσεις που προβλέπονται στο κεφάλαιο VII της οδηγίας 2006/88/ΕΚ.]
                        και/ή (1) [το οποίο, όσον αφορά τις (1) [SVC] (1) [GS] (1) [SAV], πληροί σχετικές με την απαλλαγή από ασθένειες απαιτήσεις οι οποίες προβλέπονται στο σχετικό πρότυπο του OIE.]
                        και/ή (1) [το οποίο, όσον αφορά τις (1) [SVC] (1) [IPN] (1) [BKD] (1) [SAV], αποτελεί μία μεμονωμένη εκμετάλλευση που υπό την επίβλεψη της αρμόδιας αρχής:
                        i) κενώθηκε, καθαρίστηκε και απολυμάνθηκε, και τέθηκε σε ανάπαυση σε τουλάχιστον 6 εβδομάδες,
                        ii) εισήχθησαν νέα ζώα από περιοχές οι οποίες χαρακτηρίστηκαν απαλλαγμένες από τη σχετική ασθένεια από την αρμόδια αρχή.]]
                        και/ή (1) [στην περίπτωση άγριων υδρόβιων ζώων ευπαθών σε (1) [SVC] (1) [IPN] (1) [BKD] (1) [SAV], υποβλήθηκαν σε καραντίνα σε συνθήκες τουλάχιστον ισοδύναμες με εκείνες οι οποίες προβλέπονται στην απόφαση 2008/946/ΕΚ.]
                        και/ή (1) [στην περίπτωση αποστολών για τις οποίες εφαρμόζονται οι απαιτήσεις σχετικά με τη γυροδακτύλωση (GS), παρέμειναν, αμέσως πριν από τη διάθεση στην αγορά, σε νερό με αλατότητα τουλάχιστον 25 τοις χιλίοις για συνεχή περίοδο τουλάχιστον 14 ημερών και, κατά την περίοδο αυτή, δεν είχαν εισαχθεί στην εκμετάλλευση ζώντα υδρόβια ζώα που ανήκουν στα ευπαθή στη γυροδακτύλωση είδη.]
                        και/ή (1) [στην περίπτωση εξόφθαλμων αυγών ψαριών, για τα οποία ισχύουν απαιτήσεις σχετικά με τη γυροδακτύλωση (GS), έχουν απολυμανθεί με μέθοδο η οποία αποδεικνύεται αποτελεσματική κατά της γυροδακτύλωσης.]]
                        II.7 (1) (11) [Απαιτήσεις για είδη ευπαθή στον OsHV-1 μνar
                        Ο υπογεγραμμένος επίσημος επιθεωρητής βεβαιώνω ότι τα ζώα υδατοκαλλιέργειας που αναφέρονται ανωτέρω,
                        είτε (1) [κατάγονται από κράτος μέλος ή διαμέρισμα:
                        α) όπου ο OsHV-1 μνar κοινοποιείται στην αρμόδια αρχή, η οποία πρέπει να διερευνά αμέσως κοινοποιήσεις για υπόνοιες μόλυνσης από τη σχετική ασθένεια,
                        β) στο οποίο όλα τα ζώα υδατοκαλλιέργειας που ανήκουν σε είδη ευπαθή στον OsHV-1 μνar τα οποία εισέρχονται στο εν λόγω κράτος μέλος ή διαμέρισμα πληρούν τις απαιτήσεις οι οποίες ορίζονται στο σημείο ΙΙ.7 του παρόντος πιστοποιητικού,
                        γ) είτε (1) [το οποίο πληροί ισοδύναμες απαιτήσεις για την απαλλαγή από ασθένειες με τις απαιτήσεις που προβλέπονται στο κεφάλαιο VII της οδηγίας 2006/88/ΕΚ,]
                        και/ή (1) [στην περίπτωση αποστολών που προορίζονται για κράτος μέλος ή διαμέρισμα που καλύπτεται από πρόγραμμα εγκεκριμένο δυνάμει της απόφασης 2010/221/ΕΕ, και το οποίο καλύπτεται επίσης από πρόγραμμα επιτήρησης εγκεκριμένο δυνάμει της απόφασης 2010/221/ΕΕ,]]
                        και/ή (1) [υποβλήθηκαν σε καραντίνα σε συνθήκες τουλάχιστον ισοδύναμες με εκείνες που προβλέπονται στην απόφαση 2008/946/ΕΚ.]]
                        Σημειώσεις
                        Μέρος I:
                        — Πλαίσιο I.12: Αν κρίνεται σκόπιμο, να χρησιμοποιείται ο αριθμός άδειας της αντίστοιχης εκμετάλλευσης ή περιοχής καλλιέργειας μαλακίων. Να επιλέγεται «Άλλος», αν πρόκειται για άγρια υδρόβια ζώα.
                        — Πλαίσιο I.13: Αν κρίνεται σκόπιμο, να χρησιμοποιείται ο αριθμός άδειας της αντίστοιχης εκμετάλλευσης ή περιοχής καλλιέργειας μαλακίων. Να επιλέγεται «Άλλος», αν πρόκειται για εμπλουτισμό.
                        — Πλαίσιο I.19: Να χρησιμοποιούνται οι κατάλληλοι κωδικοί ΕΣ: 0301, 0306, 0307, 030110 ή 030270.
                        — Πλαίσια I.20 και I.31: Όσον αφορά την ποσότητα, να σημειώνεται ο συνολικός αριθμός.
                        — Πλαίσιο I.25: Να επιλέγεται «Εκτροφή», αν προορίζονται για καλλιέργεια «Μετεγκατάσταση», αν προορίζονται για μετεγκατάσταση «Ζώα συντροφιάς», αν προορίζονται για ανοικτές διακοσμητικές εγκαταστάσεις «Εμπλουτισμός θηραμάτων», αν προορίζονται για εμπλουτισμό «Καραντίνα», αν τα ζώα υδατοκαλλιέργειας προορίζονται για εγκατάσταση καραντίνας· και «Άλλο», αν προορίζονται για εγκαταστάσεις ψυχαγωγικής αλιείας.
                     
                     
                        
                     Κείμενο της εικόνας
                     
                        ΕΥΡΩΠΑΪΚΗ ΕΝΩΣΗ
                        Διάθεση στην αγορά ζώων υδατοκαλλιέργειας για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό
                        II. Υγειονομικές πληροφορίες
                        II.α. Αριθμός αναφοράς του πιστοποιητικού
                        II.β.
                        Μέρος II:
                        (1) Διαγράφεται η περιττή ένδειξη.
                        (2) Η επιλογή 24 ωρών ισχύει μόνο για τις αποστολές ζώων υδατοκαλλιέργειας που, σύμφωνα με το άρθρο 8 του κανονισμού (ΕΚ) αριθ. 1251/2008, πρέπει να συνοδεύονται από πιστοποιητικό και οι οποίες, σύμφωνα με τις απαιτήσεις για τη διάθεση στην αγορά της οδηγίας 2006/88/ΕΚ, επιτρέπεται από την αρμόδια αρχή να εγκαταλείπουν περιοχή που υπόκειται στις διατάξεις ελέγχου οι οποίες προβλέπονται στο κεφάλαιο V τμήματα 3 έως 6 της οδηγίας 2006/88/ΕΚ ή κράτος μέλος, ζώνη ή διαμέρισμα που διαθέτει εγκεκριμένο πρόγραμμα εξάλειψης σύμφωνα με το άρθρο 44 παράγραφος 2 της εν λόγω οδηγίας. Σε κάθε άλλη περίπτωση, ισχύει η επιλογή 72 ωρών.
                        (3) Εφαρμόζεται μόνο για τις αποστολές ζώων υδατοκαλλιέργειας που αλιεύτηκαν στο φυσικό περιβάλλον και μεταφέρθηκαν αμέσως σε εκμετάλλευση ή περιοχή καλλιέργειας μαλακίων χωρίς προσωρινή αποθήκευση.
                        (4) Το μέρος II.2 του παρόντος πιστοποιητικού εφαρμόζεται για τα είδη τα οποία είναι ευπαθή σε μία ή περισσότερες από τις ασθένειες που αναφέρονται στην επικεφαλίδα. Τα ευπαθή είδη παρατίθενται στο παράρτημα IV μέρος II της οδηγίας 2006/88/ΕΚ.
                        (5) Οι αποστολές άγριων υδρόβιων ζώων μπορούν να διατίθενται στην αγορά ανεξάρτητα από τις απαιτήσεις του μέρους II.2 του παρόντος πιστοποιητικού, αν προορίζονται για εγκατάσταση καραντίνας η οποία συμμορφώνεται με τις απαιτήσεις που ορίζονται στην απόφαση 2008/946/ΕΚ.
                        (6) Για να επιτρέπεται η είσοδος σε κράτος μέλος, ζώνη ή διαμέρισμα που έχει χαρακτηριστεί απαλλαγμένο(-η) από VHS, IHN, ISA, KHV, Marteilia refringens, Bonamia ostreae ή σύνδρομο των λευκών κηλίδων, ή που υπόκειται σε πρόγραμμα επιτήρησης ή εξάλειψης που έχει καταρτιστεί σύμφωνα με το άρθρο 44 παράγραφος 1 ή 2 της οδηγίας 2006/88/ΕΚ, πρέπει να διατηρείται μία από αυτές τις βεβαιώσεις, αν η αποστολή περιέχει ευπαθή είδη ή είδη-φορείς για την(τις) ασθένεια(-ες) για την(τις) οποία(-ες) ισχύει(-ουν) η απαλλαγή από τις ασθένειες ή σχετικό(-ά) πρόγραμμα(-τα). Τα στοιχεία σχετικά με την κατάσταση όσον αφορά τις ασθένειες σε κάθε εκμετάλλευση και περιοχή καλλιέργειας μαλακίων στην Ένωση είναι διαθέσιμα στην εξής ηλεκτρονική διεύθυνση http://ec.europa.eu/food/animal/liveanimals/aquaculture/index_en.htm
                        (7) Το μέρος II.3 του παρόντος πιστοποιητικού εφαρμόζεται για είδη-φορείς για μία ή περισσότερες από τις ασθένειες που αναφέρονται στην επικεφαλίδα. Τα πιθανά είδη-φορείς και οι προϋποθέσεις υπό τις οποίες οι αποστολές των εν λόγω ειδών πρέπει να θεωρούνται είδη-φορείς παρατίθενται στο παράρτημα I του κανονισμού (ΕΚ) αριθ. 1251/2008. Οι αποστολές πιθανών ειδών-φορέων μπορούν να διατίθενται στην αγορά ανεξάρτητα από τις απαιτήσεις του μέρους II.3, αν δεν πληρούνται οι προϋποθέσεις που παρατίθενται στη στήλη 4 του πίνακα του παραρτήματος I του κανονισμού (ΕΚ) αριθ. 1251/2008 ή αν προορίζονται για εγκατάσταση καραντίνας η οποία πληροί τις απαιτήσεις που ορίζονται στην απόφαση 2008/946/ΕΚ.
                        (8) Το μέρος II.5 του παρόντος πιστοποιητικού εφαρμόζεται για τις αποστολές των ζώων υδατοκαλλιέργειας που, σύμφωνα με το άρθρο 8 του κανονισμού (ΕΚ) αριθ. 1251/2008, πρέπει να συνοδεύονται από πιστοποιητικό και οι οποίες, σύμφωνα με τις απαιτήσεις για τη διάθεση στην αγορά της οδηγίας 2006/88/ΕΚ, επιτρέπεται από την αρμόδια αρχή να εγκαταλείπουν περιοχή που υπόκειται στις διατάξεις ελέγχου που προβλέπονται στο κεφάλαιο V τμήματα 3 έως 6 της οδηγίας 2006/88/ΕΚ ή κράτος μέλος, ζώνη ή διαμέρισμα με εγκεκριμένο πρόγραμμα εξάλειψης σύμφωνα με το άρθρο 44 παράγραφος 2 της εν λόγω οδηγίας.
                        (9) Εφαρμόζεται κατά τη λήψη μέτρων σύμφωνα με το άρθρο 41 της οδηγίας 2006/88/ΕΚ.
                        (10) Το μέρος II.6 του παρόντος πιστοποιητικού εφαρμόζεται μόνο για τις αποστολές που προορίζονται για κράτος μέλος ή τμήμα αυτού, το οποίο θεωρείται απαλλαγμένο από ασθένειες, ή για το οποίο έχει εγκριθεί πρόγραμμα σύμφωνα με την απόφαση 2010/221/ΕΕ σχετικά με τις ασθένειες SVC, BKD, IPN, GS ή SAV, και η αποστολή περιλαμβάνει τα είδη που παρατίθενται στο παράρτημα II μέρος Γ ως ευπαθή στην(στις) ασθένεια(-ες) για την(τις) οποία(-ες) εφαρμόζεται(-ονται) το καθεστώς απαλλαγής από ασθένειες ή σχετικό(-ά) πρόγραμμα(-τα).
                        Το μέρος II.6 εφαρμόζεται επίσης για τις αποστολές ψαριών οποιουδήποτε είδους που κατάγονται από ύδατα στα οποία υπάρχουν τα είδη που παρατίθενται στο παράρτημα II μέρος Γ ως είδη ευπαθή στη μόλυνση από γυροδακτύλωση (GS), όταν οι εν λόγω αποστολές προορίζονται για κράτος μέλος ή τμήμα αυτού που περιλαμβάνεται στο παράρτημα I της απόφασης 2010/221/ΕΕ ως απαλλαγμένο από GS.
                        Οι αποστολές άγριων υδρόβιων ζώων για τις οποίες εφαρμόζονται οι απαιτήσεις σχετικά με τις ασθένειες SVC, SAV, IPN και/ή BKD μπορούν να διατίθενται στην αγορά ανεξάρτητα από τις απαιτήσεις του μέρους II.6 του παρόντος πιστοποιητικού, αν προορίζονται για εγκατάσταση καραντίνας η οποία συμμορφώνεται με τις απαιτήσεις που ορίζονται στην απόφαση 2008/946/ΕΚ.
                     
                     Κείμενο της εικόνας
                     
                        ΕΥΡΩΠΑΪΚΗ ΕΝΩΣΗ
                        Διάθεση στην αγορά ζώων υδατοκαλλιέργειας για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό
                        II. Υγειονομικές πληροφορίες
                        II.α. Αριθμός αναφοράς του πιστοποιητικού
                        II.β.
                        (11) Το μέρος II.7 του παρόντος πιστοποιητικού εφαρμόζεται μόνο για τις αποστολές που προορίζονται για κράτος μέλος ή τμήμα αυτού, το οποίο θεωρείται απαλλαγμένο από ασθένειες, ή για το οποίο έχει εγκριθεί πρόγραμμα σύμφωνα με την απόφαση 2010/221/ΕΕ σχετικά με τον OsHV-1 μνar, και η αποστολή περιλαμβάνει είδη που παρατίθενται στο παράρτημα II μέρος Γ του κανονισμού (ΕΚ) αριθ. 1251/2008 ως ευπαθή στον OsHV-1 μνar.
                        Οι απαιτήσεις του μέρους II.7 δεν εφαρμόζονται σε αποστολές που προορίζονται για εγκατάσταση καραντίνας η οποία πληροί απαιτήσεις τουλάχιστον ισοδύναμες με εκείνες που προβλέπονται στην απόφαση 2008/946/ΕΚ.
                        Επίσημος κτηνίατρος ή επίσημος επιθεωρητής
                        Ονοματεπώνυμο (με κεφαλαία): Ιδιότητα και τίτλος:
                        Τοπική κτηνιατρική μονάδα: Αριθμός ΤΚΜ:
                        Ημερομηνία: Υπογραφή:
                        Σφραγίδα:
                     »
               
                     2)
                  
                  
                     Το μέρος Γ αντικαθίσταται με το ακόλουθο κείμενο:
                     «ΜΕΡΟΣ Γ
                     
                        Κατάλογος ειδών ευπαθών σε ασθένειες για τις οποίες έχουν εγκριθεί εθνικά μέτρα δυνάμει της απόφασης 2010/221/ΕΕ
                     
                     
                                 Ασθένεια
                              
                              
                                 Ευπαθή είδη
                              
                           
                                 Εαρινή ιαιμία του κυπρίνου (SVC)
                              
                              
                                 Μαρμαροκυπρίνος (Aristichthys nobilis), χρυσόψαρο (Carassius auratus), πεταλούδα (Carassius carassius), χορτοκυπρίνος (Ctenopharyngodon idellus), κυπρίνος ή γριβάδι και κυπρίνος Koi (Cyprinus carpio), ασημοκυπρίνος (Hypophthalmichthys molitrix), γουλιανός (Silurus glanis), γλήνι (Tinca tinca) και χρυσοκέφαλος (Leuciscus idus)
                              
                           
                                 Βακτηριακή νεφρίτιδα (BKD)
                              
                              
                                 Οικογένεια: Σαλμονίδες (Salmonidae)
                                 
                              
                           
                                 Λοιμώδης παγκρεατική νέκρωση (IPN)
                              
                              
                                 Πέστροφα η ιριδίζουσα (Oncorhynchus mykiss), σαλβελίνος (Salvelinus fontinalis), πέστροφα η κοινή (Salmo trutta), σολομός του Ατλαντικού (Salmo salar), σολομός του Ειρηνικού (Oncorhynchus spp.) και κορήγονος (Coregonus lavaretus)
                              
                           
                                 Λοίμωξη από τον ιό άλφα των σαλμονιδών (SAV)
                              
                              
                                 Σολομός του Ατλαντικού (Salmo salar), πέστροφα η ιριδίζουσα (Oncorhynchus mykiss), πέστροφα η κοινή (Salmo trutta),
                              
                           
                                 Μόλυνση από γυροδακτύλωση (Gyrodactylus salaris)
                              
                              
                                 Σολομός του Ατλαντικού (Salmo salar), πέστροφα η ιριδίζουσα (Oncorhynchus mykiss), αρκτοσαλβελίνος (Salvelinus alpinus), σαλβελίνος Βόρειας Αμερικής (Salvelinus fontinalis), θύμαλλος (Thymallus thymallus), πέστροφα λιμνών Βόρειας Αμερικής (Salvelinus namaycush) και πέστροφα η κοινή (Salmo trutta)
                              
                           
                                 Ερπητοϊός των στρειδιών 1 μνar (OsHV-1 μνar)
                              
                              
                                 Στρείδι του Ειρηνικού (Crassostrea gigas)»